پاکیستانین خاریجی ایشلر ناظیرلیگی‌نین یایدیغی بیاناتدا امریکانین تورکیه‌یه قارشی وئردیگی تحریم قراری تنقید ائدیلیر.
بیاناتدا پاکیستانین هر هانسی بیر اؤلکه‌یه بیرطرفلی تحریم تطبیقینه قارشی اولدوغو قئید ائدیلیر.
پروبلئم‌لرین دیالوق و خوش نیتله حل اولونا بیله‌جگی وورغولانان بیاناتدا دئییلیر: "عکس حالدا هر هانسی بیر آددیم، و یا حرکت یالنیز باریشی و ثابت‌لیگی ضعیفلتمز، عینی زاماندا، پروبلئم‌لرین حلینی چتینلشدیریر، چیخیلماز بیر وضعیته گتیرر.
پاکیستان تورکیه‌نین بولگه‌سل و اولوسال باریش، ثابت‌لیک یولونداکی چوخ مهم رولونو تقدیر ائدیر. تورکیه هم ده، قلوبال ایقتیصادیتاتین موتورو و اهمیت‌لی بیر حیسه‌سی‌دیر. پاکیستان خالقی و حکومتی تورکیه‌نین باریش و ریفاه آختاریشینا گوج‌لو دستکینی بیر داها ایفاده ائدیر. پاکیستان اورتاق هدف‌لری الده ائتمه یولوندا هر زامانکی کیمی تورکیه‌نین یانیندا اولا‌جاق‌دیر".
